wickkiey/tamil-wikipedia-markdown huggingface dataset:
# பசுமைமாறாக் காடுகள்


**பசுமைமாறாக் காடுகள்** (Evergreen forests), நிலநடுக்கோட்டை சுற்றிக் காணப்படுகின்றன. இம்மண்டலத்தில் அதிகமான வெப்பமும் கனத்த மழைப்பொழிவும் இருக்கின்றது. ஆகையால் தாவரங்கள் துாிதமாகவும், அடா்த்தியாகவும் அதிக எண்ணிக்கையிலும் வளா்கின்றன. மேலும் பருவ காலங்கள் கிடையாது, ஆகையால் இத்தாவரங்கள் பசுமை மாறாமல் செழிப்பாக காணப்படுகின்றன.  

நுாற்றுக்கணக்கான தாவர இனங்களும், செடிகளும் பசுமைமாறாக் காடுகளில் காணப்படுகின்றன. சில இனங்கள் புதா்கள், முட்செடிகள், கொடிகள் ஆகியவற்றைக் கொண்டிருக்கும். இக்காடுகளில் உள்ள மரங்கள் சராசாியாக 25-35 மீட்டா் உயரங்களுடன், விழுதுகளாலான அகன்ற அடிப்பாகத்துடன் காணப்படுகின்றன. அம்மரங்களைத்தவிர செடிகளும் கொடிகளும் வெவ்வேறு உயரங்களில் அடா்ந்து நெருக்கமாகவும் தொடா்ச்சியாகவும் வளா்ந்துள்ளன. ஆகையால் இக்காடுகள் பல அடுக்குகள் கொண்ட தோற்றத்தைக் கொண்டுள்ளது. இவ்வடுக்குகளில் சூாிய ஒளி கூட ஊடுருவ முடிவதில்லை.
# ஒட்டுக்கள்


**' ஒட்டுக்கள் **' தற்காலத் தமிழில் பெயர், வினை தவிர ஓட்டுக்களும் வழக்கிலுள்ளன. இவற்றை அடைகள் எனவும் கூறுவதுண்டு.  

## வகைகள்
1. முன்னொட்டு
1. உள் ஒட்டு
1. பின்னொட்டு என மூவகை உள்ளன.

## முன்னொட்டு
சொல்லுக்கு முன் சேர்த்துக்கொள்ளப்படுவது முன்னொட்டு அல்லது முன்னடை ஆகும்.  

## சான்று
1. மரியாதை > அவமரியாதை
1. மானம் > அவமானம்
1. நீதி > அநீதி

எதிர்மறையைக் குறிக்க அவ, அ என்ற முன்னொட்டுக்கள் சேர்க்கப்படுகின்றன.  

## உள் ஒட்டு
உள் ஒட்டுகள் தமிழில் இல்லை.  

## பின்னொட்டு
சொல்லுக்குப் பின் சேர்க்கபடுவது பின்னொட்டு அல்லது பின்னடை ஆகும்.  

## சான்று
1. பெரியாரும் ராஜாஜியும் நண்பர்கள்.
1. மற்றவர்களும் இந்தத் தொழிலைச் செய்ய ஆரம்பித்துவிட்டார்கள்.

உம் என்ற பின்னொட்டு வைத்துள்ளது.  

இவையல்லாமல் ஓ , ஆவது போன்ற பின் ஒட்டுக்களும் உள்ளன.  

## ஓ என்னும் பின்னொட்டு
1. நீ அங்கே போவாயோ ?
1. கலைஞர் வள்ளுவர் கோட்டம் அமைத்தாரோ ?

## ஆவது என்னும் பின்னொட்டு
1. இரண்டாவது பேசியவர் முதலமைச்சர்.
1. நான் எங்கேயாவது செல்கிறேன்.
1. அவராவது கூறியிருக்கலாம்.

இவ்வாறு வளர்ந்து வரும் சமுதாய மாறுதலுக்கேற்ப மொழியும் மாற்றமடைந்து கொண்டே வருகிறது.  

## பார்வை நூல்
தமிழ் மொழி வரலாறு, டாக்டர். சு. சக்திவேல், மெய்யப்பன் பதிப்பகம்.
# ஜே. பி. பொறியியல் கல்லூரி

**ஜே. பி. பொறியியல் கல்லூரி** (*J.P. College of Engineering, Ayikudy, Tenkasi*) என்பது தென்காசி மாவட்டம், தென்காசி வட்டம் ஆய்குடி கிராமத்தில் அமைந்துள்ள சுயநிதி பொறியியல் கல்லூரி ஆகும். தமிழ்நாடு முன்னாள் சட்டமன்ற உறுப்பினர் ச. பீட்டர் அல்போன்ஸ்சினை தலைவராகக் கொண்ட கருணை சுவாமிநாதன் கல்வி மற்றும் தொண்டு அறக்கட்டளையினால் இக்கல்லூரி நிறுவப்பட்டுள்ளது. இக்கல்லூரி 2007ஆம் ஆண்டு முதல் செயல்பட்டு வருகின்றது. 2012ஆம் ஆண்டு முதல் இக்கல்லூரியினை மோி இமாகுலேட் சகோதாிகள்  மற்றும் மோி இமாகுலேட் சேவை அமைப்புகளால் நடத்தபடுகிறது.
# கே. சரஸ்வதி அம்மா


**கே. சரஸ்வதி அம்மா** மலையாளத்தின் பெண்ணியச் சிறுகதை எழுத்தாளர். இவர் 1919 ஆம் ஆண்டு ஏப்ரல் மாதம் 14 ஆம் தேதி பிறந்தார். இவரின் சிறுகதைகள் பல அமெரிக்கப்புத்தகங்களில் மொழிபெயர்க்கப்பட்டுள்ளன. ஜான்ஸி ஜேம்ஸ் என்னும் விமர்சகர் "கேரளத்தின் பெண் எழுத்தாளர்களில் அதீத துன்பியலை வேண்டுமென்றே புறக்கணித்த பெண் மேதை" என்கிறார்.  

## இலக்கியப் போக்கு
கே. சரஸ்வதி அம்மா 1938 ஆம் ஆண்டு வெளிவந்த சிறுகதை மூலமாக மலையாள இலக்கிய உலகில் தன் பயணத்தைத் துவங்கினார். அது 12 பகுதிகளாக வெளிவந்தது. 1958 ஆம் ஆண்டில் ஒரு நாவல் மற்றும் நாடகத்தை எழுதினார். இவரது கட்டுரைகளின் தொகுப்பு புருஷன்மாரில்லாத லோகம் என்னும் பெயரில் வெளிவந்தது. இவரது காலத்தில் ஆண்களை வெறுப்பவர் என்று புறக்கணிக்கப்பட்டார். ஆனால் தற்போது பெண்ணிய எழுத்தாளர்களால் மேதை என்றுக் கொண்டாடப்படுகிறார்.  

இவரது சில அறிவியல் கதைகள் ஆங்கல மொழியில் "மறக்கப்பட்ட பெண்ணியத்தின் கதைகள்"(Stories from a forgotten feminist) எனும் தலைப்பில் வெளிவந்துள்ளன. ஜான்ஸி ஜேம்ஸ் என்பவர் இவரது கதைகள் பெண்களின் ஆண் மற்றும் காதல் மேல்கொண்ட மாயையை உடைத்தெறியக்கூடியதாக இருக்கின்றன. ஆண்களேக் குடும்பத்தலைவன் என்னும் கலாச்சரத்தை மிக வன்மையாகச் சாடுகின்றன. இவர் பெண்ணியம் பேசுவதையே நற்பெயராக எண்ணுகிறார்.  

## பணிகள்
### நாவல்
- பிரேமபாஜனம் (premabhajanam) 1944
### நாடகம்
- தேவதூதன் (Messenger of God) -1945
### சிறுகதைகள்
- பொன்னும்குடம் (Ponnumkudam )(Pot of Gold) - 1946
- ஸ்ரீஜனனம் (SthreeJanmam) (Born as a woman) - 1946
- கீழ்ஜீவனக்காரி (Keezhjeevanakkari)(Subjugatef woman)- 1949
- கலமந்திரம் (Kalamandiram) (Temple of art) - 1949
- பெண்புத்தி (Penbuddhi) (Women's wit) - 1951
- கணத்த மதில் (Kanatha Mathil) (Thick wall) - 1953
- பிரேம பரீக்ஷனம் (Prema Pareekshanam) (Experiment of love) - 1955
- சுவண்ண பூக்கள் (Chuvanna Pookkal) (Red flowers) - 1955
- சோளமரங்கள் (Cholamarangal) (Shady trees) - 1958
### கட்டுரைத்தொகுப்பு
- புருஷன்மாரில்லாத லோகம் (Purushanmaarillatha Lokam )(World without men)
- மறக்கப்பட்ட பெண்ணியக் கதைகள்
# சி. கனகசபாபதி

**சி. கனகசபாபதி** என்பவர் ஒரு கல்வியாளர், திறனாய்வாளர். தமிழ்ப் பேராசிரியர் ஆவார். ஒரு பேராசிரியராக முதன்முதலாகப் புதுக்கவிதையை வரவேற்று எழுதியவர் ஆவார். இவர் பொதுநிலைச் சமூகவியலார்களில் குறிப்பிடத்தக்கவர் ஆவார்.  

இவர் மதுரை காமராசர் பல்கலைக்கழகத்தில் பேராசிரியராக நவீனத் தமிழ் இலக்கியம் கறிபித்துவந்தார். மேலும் இவர் முதன்மையாக எழுத்து இதழில் தொடர்ந்து எழுதினார். புதுக்கவிதையின் உருவ அமைப்பு, உருவகம், படிமம் முதலியவை உள்ளிட்ட அதன் உத்திகள், பொதுவான கட்டமைப்பு முதலியவற்றை விரிவாக விளக்கி திறனாய்வு செய்துள்ளார்.  

### எழுதிய நூல்கள்
1. பாரதி-பாரதிதாசன் கவிதை மதிப்பீடு [1979]
1. தி-பாரதிதாசன் ஒப்பியல் திறனாய்வு [1980]
1. பாரதியும் பிறகும் ந. பிச்சைமூர்த்தியும் பிறகும்
1. புனைகதைகள், சி. கனகசபாபதி கட்டுரைகள் (2005)
# பார்டன் ஊசல்களின் அமைப்பு

அமைப்பின் படம்]]  
FRS எனப்படும் அரச கழகத்தின் (Fellow of the Royal Society) உறுப்பினரும் (1858-1925), நாட்டிங்காம் பல்கலைகழகக் கல்லுாரியின் இயற்பியல் போராசிரியருமான பேரா . எட்வின் கென்றி பார்டன் உருவாக்கிய ஊசல்களின் அமைப்பே **பார்டனின் ஊசல்களின் அமைப்பு** (**Barton's pendulums**) என அழைக்கப்படுகிறது. இவர் கோள வடிவப் பொருட்களின் இயக்கங்கள் பற்றிய ஆய்வில் அதிக ஆர்வம் கொண்டிருந்தார். பார்டனின் ஊசல்களின் அமைப்பு ஒத்திசைவு (resonance) என்ற கோட்பாட்டை விளக்க உதவுகிறது.  

## செயல்படும் விதம்
ஒத்திசைவு அதிர்வெண்ணை விட அதிகமாகவோ, குறைவாகவோ அதிர்வெண் இருக்கும்போது, ஊசல்களின் இயக்கங்களில் ஏற்படும் மாற்றங்களை பார்டன் ஆய்வு செய்தார்.  

**பார்டனின் ஊசல்களின் அமைப்பில்** படத்தில் உள்ளவாறு, வெவ்வேறு நீளங்களைக் கொண்ட 10 ஊசல்கள் ஒரே கம்பியில் கட்டி தொங்கவிடப்பட்டுள்ளன. இதில் முதல் ஊசலானது, இயக்கும் ஊசல் (driver pendulum) எனப்படுகிறது. மொத்த ஊசல்களின் அமைப்பையும் இயக்க வேண்டியுள்ளதால் இயக்கும் ஊசல் மட்டும் கனமானதாக இருக்கும்.  

அனைத்து ஊசல்களும் ஒரே கம்பியில் தொங்கவிடப்பட்டுள்ளதால் இயக்கும் ஊசலை அலைவுறச் செய்யும்போது மற்ற ஊசல்களும் அலைவுறும். இயக்கும் ஊசலின் அதிர்வெண்ணும் மற்ற ஏதாவது ஒரு ஊசலின் (அந்த ஊசலின் தொங்கவிடப்பட்ட கம்பி+குண்டின் நிறை, இயக்கும் ஊசலின் நிறை அளவிற்கு சமமாக இருக்க வேண்டும்) அதிர்வெண்ணும் சமமாக இருப்பின், அந்தவொரு ஊசல் மட்டும் அதிக வீச்சுடன் (Amplitude) அலைவுறும். மற்ற அனைத்து ஊசல்களும் குறைவான வீச்சுடன் அலைவுறும். இதுவே ஒத்திசைவுக் கோட்பாடாகும்.  

ஒத்திசைவு அதிர்வெண் என்பது ஊசல்களின் நிறை, புவியீர்ப்பு முடுக்கம் மற்றும் ஊசல்கள் தொங்கவிடப்பட்ட கம்பியின் நீளம் ஆகியவற்றைப் பொறுத்தது.  

## பயன்
வகுப்பறைகளில், ஒத்திசைவுக் கோட்பாட்டை எளிதாக விளக்க இச்சோதனை மிகவும் உதவுகிறது.
# ஜெயசித்ரா


**ஜெயசித்ரா** (தெலுங்கு: జయచిత్ర) ஒரு நட்சத்திர நடிகை, தென் இந்தியத் திரைப்படங்களில் 1970 மற்றும் 1980களில், பெரும்பாலும் தமிழ், தெலுங்குப் படங்களில் நடித்தவர். இவர் ஆந்திராவைப் பூர்வீகமாகக் கொண்டவர். குழந்தை நட்சத்திரமாக கே. எஸ். கோபாலகிருஷ்ணனின் குறத்தி மகன் படத்தில் நடிகையாக அறிமுகமானார். ஆனால், கே.பாலசந்தரின் அரங்கேற்றம் அவரை வெகுவாக அடையாளம் காட்டியது.  

## திரைப்படங்கள்
### தமிழ்
- குறத்தி மகன் (1972)
- அரங்கேற்றம் (1973)
- பாரத விலாஸ் (1973)
- சொல்லத்தான் நினைக்கிறேன் (1973)
- பணத்துக்காக (1974)
- பட்டாம்பூச்சி (1975)
- சினிமாப் பைத்தியம் (1975)
- தேன்சிந்துதே வானம் (1975)
- குமார விஜயம் (1976)
- இளமை ஊஞ்சலாடுகிறது (1978)
- சக்கைப்போடு போடு ராஜா (1978)

### தெலுங்கு
- *வயசு பிலிசுன்டி* (1978)

### மலையாளம்
- *நீ என்னுடைய லகாரி* (1976)

## தொலைக்காட்சி
- அலைகள் (சன் டிவி)
- சிவரஞ்சனி
- ரங்க விலாஸ் (ஜெயா டிவி)
# பேய் மீன்


**பேய் மீன்** (*Devil Fish*) அல்லது ராட்சத பேய் மீன் (மாபுலா மாபுலார்) என்ற மீனானது மைலோபாட்டிடே குடும்பத்தைச் சேர்ந்தது. இம்மீனினமானது அழியக்கூடிய மீனின வரிசையில் உள்ளது. பெரும்பாலும் மீன்பிடிப்பதாலோ அல்லது வேறு காரணத்தாலோ அது அழியக்கூடிய நிலையில் இருக்கிறது.  
## விளக்கம்
பேய் மீனானது, தன் இனத்தை சார்ந்த மற்ற மீன்களை விட பெரிதாக இருக்கும். இது 5.2 மீட்டர் (17 அடி) நீளம் வரை வளரும் அதிகபட்சமாக வளரும். இது மிகப் அதிகமாக கதிர்வீசக் கூடிய மீனாகும். இம்மீனின் வாலில் முள் கொண்டது.  
## பரவல் மற்றும் வாழிடம்

மத்தியதரைக் கடல் பகுதியில் பேய் மீன் அதிகமாக உள்ளது. கிழக்கு அட்லாண்டிக் பெருங்கடல் பகுதிகளிலும் காணப்படுகிறது, தென்மேற்கு கடற்கரை பகுதி மற்றும் தெற்கு போர்த்துக்கல் பகுதியிலும் உள்ளது. மேலும், வடமேற்கு அட்லாண்டிக் பகுதியிலும் இருக்கலாம். அவைகள் பிரதானமாக ஆழ்கடலிலேயே வாழ விரும்புகின்றன.  
பேய் மீன் கடலோர பகுதி முதல் நெரிடிக் மண்டலம் வரை வசித்து வருவதால், அவற்றின் வீச்சு பல ஆயிரம் மீட்டர் ஆழம் வரை செல்லக் கூடியது. இம்மீன்கள் பொதுவாக சிறிய கூட்டமாக காணப்படுகின்றன, மேலும், அவ்வப்போது அவை பெரிய குழுக்களையும் உருவாக்குகின்றன.  
## சூழலியல்
இம்மீன்கள், வெளி ஓட்டுடைய (crustaceans) விலங்கின் குஞ்சுகளையும், சிறிய மீன்களையும் உணவாகக் கொள்கின்றன. இவை தன் உணவினை மாற்றியமைக்கப்பட்ட செவுள்கள் மூலம் நிழல் போல் பின் தொடர்ந்து பிடித்து இழுத்து உணவினை உண்கிறது. இது முட்டையிட்டுக் குஞ்சு பொரிக்கும் இனத்தைச் சேர்ந்தது. முட்டையிலிருந்து வரக் கூடிய குஞ்சுகள் தாயின் உடலிலிருந்து வெளிவருகிறது. வெளியே வந்த பின்பு முழுவுயிராக வளர்ச்சியடைகிறது. தாயின் உடலில் இருந்து வரக்கூடிய ஒரு மீன் குஞ்சு என்றழைக்கப்படுகிறது.  

## பாதுகாப்பு நிலை
இம்மீன்கள், ஒரு வரையறுக்கப்பட்ட வரம்புக்குள்ளும் மற்றும் குறைந்த விகிதமே இனப்பெருக்கமே செய்யக் கூடியது. இதன் விளைவாக சுற்றுச்சூழலுக்கு ஏற்ப மாற்றங்களுக்கு உள்ளாகின்றன. இந்த மீன் இனங்களுக்கு வரும் முக்கிய அச்சுறுத்தல்களானது மத்திய தரைக்கடல் பகுதியிலிருந்து ஏற்படும் மாசுசீர்கேட்டினால் வருகிறது. அதே போன்று மீன் பிடிப்பதில் பல்வேறு வகையான கருவிகளை உள்ளடக்கிய மீன்பிடி உபகரணங்கள் பயன்படுத்தப்படுகின்றன. அவையாவன, இழுவலை, சூரை மீன் கொண்டு பொறி வைத்து பிடித்தல், வலை போட்டு பிடித்தல் போன்ற முறைகள் கையாளப்படுகிறது. இதனால் இம்மீன் இனங்கள் அருகிவருகின்றன.
# நெப்பந்தஸ் × வென்ரேட்டா



***நெப்பந்தஸ் &times; வென்ரேட்டா*** (*Nepenthes &times; ventrata*, ; என்பது பூச்சியுண்ணும் தாவர வகை ஆகும். இத்தாவரம் *வென்ட்ரிகோசா* மற்றும் *அலட்டா* ஆகிய இரண்டு தாவரங்களின் இயற்கை முறைக் கலப்பு இன வகையாகும். அதன் இரண்டு பெற்றோர் சிற்றினத்தை போலவே, சூழியலில்லில் இத்தாவரம் தொன்மையானது. இதன் பெயர் முதன் முதலில் 1979 ல் *கார்னிவோரஸ் தாவர செய்திமடல்* மூலம் வெளியிடப்பட்டது.  

*நெப்பந்தஸ் × வென்ட்ராடா* திசு வளர்ப்பு மூலம் வள்ர்க்கப்பட்ட பூச்சியுண்ணும் தாவரம். இருப்பினும் இது பெரும்பாலும் தவறுதலாக *அலட்டா* எனக் குறிக்கப்படுகிறது. இது உட்புறமாக வளர மிகவும் எளிதானது மற்றும் பொதுவாக பல தோட்டக்கலைகளில் பிட்சர் ஆலை மற்றும் வீட்டு மையங்களில் கிடைக்கப்பெறும் முதல் பூச்சியுண்ணும் தாவரம் ஆகும்.
# பிலிசு ஆன் பாக்சு


**பிலிசு ஆன் ஃபாக்சு** (Phyllis Ann Fox) ஒரு அமெரிக்கக் கணிதவியலாளர் மற்றும் கணினி விஞ்ஞானி ஆவார்.  
இவர் கொலராடோவில் வளர்ந்தார் இதே சமயத்தில், ஜே. பாரெஸ்டரின் கீழ் எம்.ஐ.டியின் வேர்ல்விண்ட் திட்டத்தில் உதவியாளராகப் பணிபுரிந்தார்.. பின்னர் அவர் லிஸ்ப் மொழியின் முதல் மொழிபெயர்ப்பாளர் குழுவில் உடனுழைப்பவராகவும், முதல் லிஸ்ப் மொழி கையேட்டின் முதன்மை ஆசிரியராகவும் இருந்தார்.  

1963 ஆம் ஆண்டில் அவர் எம்.ஐ.டி.யில் இருந்து நியூ செர்சி தொழில்நுட்ப நிறுவனத்திற்கு (நெவார்க் பொறியியல் கல்லூரி) மாற்றப்பட்டார், அங்கு அவர் 1972 ஆம் ஆண்டில் முழு நேரப் பேராசிரியராக ஆனார். இந்த நேரத்தில், அவர் பெல் ஆய்வகத்திற்கான ஆலோசனைப் பணியையும் மேற்கொண்டார். அவர் 1973ஆம் ஆண்டில் மிகவும் வசதியான, எண்ணியல் தொடர்பான கையடக்க நூலகம் (PORT) ஒன்றை உருவாக்கும் பணியில் ஈடுபட்டார். 1984ஆம் ஆண்டில் பெல் ஆய்வகத்தில் இருந்து ஓய்வு பெற்றார்.
# வெளிசந்தை நடவடிக்கைகள்

**வெளிசந்தை நடவடிக்கை** (**OPEN MARKET OPERATION**) ஒரு நாட்டின் மத்திய வங்கி அதன் பணப்புழக்கத்தை, திறந்த வெளிச்சந்தையில் அதிகரிக்கும் அல்லது குறைக்கும் நடவடிக்கை செயல்பாடு ஆகும்.  இதன்படி ஒரு வங்கிக்கோ அல்லது வங்கிகளின் குழுவிற்க்கோ வழங்குவதற்கான (அல்லது எடுத்துக் கொள்ளும்) ஒரு நடவடிக்கையாகும். இதனைக்கொண்டு வங்கிகள் திறந்த சந்தையில் அரசாங்க பத்திரங்களை (அல்லது பிற நிதி சொத்துக்களை) வாங்கலாம் அல்லது விற்கலாம்.  

நாணயக் கொள்கையை செயல்படுத்துவதற்காக மத்திய வங்கி வெளிசந்தை நடவடிக்கைகளையே (OMO) முதன்மை வழிமுறையாக பயன்படுத்துகிறது. இதன் வழியாக ஒரு வணிக வங்கியுடன் ரெப்போ அல்லது பாதுகாப்பான கடன் பரிவர்த்தனையில் ஈடுபடலாம்: மத்திய வங்கி ஒரு வரையறுக்கப்பட்ட காலத்திற்கு பணத்தை வைப்புத்தொகையாக வழங்கலாம். அல்லது ஒரு தகுதிவாய்ந்த சொத்தை (அரசாங்க பத்திரங்களையோ அல்லது மற்றவைகளையோ) பிணைய ஒத்திசைவாக எடுத்துக்கொள்கிறது  

## நோக்கம்

திறந்த வெளிசந்தை நடவடிக்கைகளின் ஒரு முக்கிய நோக்கம் - வணிக வங்கிகளுக்கு பணப்புழக்கத்தை வழங்குவதைத் தவிர, சில நேரங்களில் வணிக வங்கிகளிடமிருந்து உபரி பணப்புழக்கத்தை எடுத்துக்கொள்வதைத் தவிர - குறுகிய கால வட்டி விகிதத்தில் செல்வாக்கு செலுத்துவதாகும். மேலும் அந்நிய செலாவணியை நங்கூரமாகக் கொண்டு இயங்கும் நாடுகளுக்கு, இந்த திறந்த சந்தை செயல்பாடுகள், அந்நிய செலாவணி சந்தையில் நேரடி தலையீடுடாக அமைந்து, மத்திய வங்கிகள் விரும்பிய பரிமாற்ற வீதத்தை பராமரிக்கவும் இது முக்கியமான கருவியாக இருக்கிறது.  

மத்திய வங்கிப் பணம் தற்போது காகிதம் அல்லது நாணயங்கள் (பெளதிக பணம்) வடிவத்தில் இல்லாமல் மின்னணு பதிவுகள் (மின்னணு பணம்) வடிவத்தில் இருப்பதால், மத்திய வங்கியில், ஒரு வங்கி தனது இருப்புக் கணக்கில் வைத்திருக்கும் மின்னணு பணத்தின் அளவை அதிகரிப்பதன் மூலமோ அல்லது குறைப்பதன் மூலமோ (வரவு அல்லது செலவு) திறந்த சந்தை நடவடிக்கைகளை நடத்த முடியும். ஒரு நேரடி பணம் செலுத்தும் வங்கி தனது மின்னணு பணத்தின் ஒரு பகுதியை ரூபாய் நோட்டுகள் அல்லது நாணயங்களுக்கு எதிராக மாற்றக் கோராவிட்டால், இதற்கு பதிலாக புதிய பெளதிக நாணயத்தை அல்லது நோட்டுகளை உருவாக்க வேண்டிய அவசியமில்லை.
# பச்சியூர்



**பச்சியூர்** (*Pachiyur*) இந்தியாவின் தமிழ்நாட்டில் தஞ்சாவூர் மாவட்டத்தில் ஒரத்தநாடு வட்டத்தில் அமைந்துள்ள ஒரு கிராமம் ஆகும்.  

## மக்கள்தொகை
2001 ஆம் ஆண்டு மக்கள் தொகை கணக்கெடுப்பின்படி,பச்சியூர் கிராமத்தின் மொத்த மக்கள் தொகை 1340 ஆகும். இதில் ஆண்கள் 664 பேரும் பெண்கள் 676 பேரும் அடங்குவர். பாலின விகிதம்  1018 ஆகவும், எழுத்தறிவு விகிதம் 64.59 ஆகவும் இங்குள்ளது.
# மாச்சீர் - தமிழ் இலக்கணம் யாப்பு

தமிழ் யாப்பிலணக்கத்தில் நேரசையில் முடியும் ஈரசைச் சீர் **மாச்சீர்** ஆகும்.  

## விளக்கம்
நேர் நேர் = தேமா  

நிரை நேர் = புளிமா போல மா ஈற்றசை வாய்ப்பாடு கொண்டு முடியும் ஈரசைச் சீர்கள் மாச்சீர் எனப்படும்  

### பெயர்க்காரணம்
வாய்பாட்டில் இறுதியாக மா என்னும் ஓசையைக் கொண்டு முடிவதால் இதனை மாச்சீர் என்பர்.  
இதில் ஈற்றசை எப்போதும் நேர் அசையைக் கொண்டு முடியும்,  

எ.கா.  

கற்/ க = நேர் நேர் அசையைக் கொண்டுத் தேமா என முடியும்.  

பத/ வி = நிரை நேர் அசையைக் கொண்டு புளிமா என முடியும்.  

### சிறப்புப் பெயர்
மாச்சீரும் விளச்சீரும் ஆசிரியப்பாவில் மிகுதியாக பயின்று வரும் ஆதலால் இதனை ஆசிரியவுரிச்சீர் என்றும் அழைப்பர்.  

### மேற்கோள்
1.தமிழ் இலக்கணக் களஞ்சியம் - தேவிரா  

2.நற்றமிழ் இலக்கணம் - அ.ஞானசம்பந்தம்  

3.தொல்காப்பியம் - உலகத் தமிழாராய்ச்சி நிறுவனம்.
# விளச்சீர் - தமிழ் இலக்கணம் யாப்பு

தமிழில் யாப்பிலக்கணத்தில் **விளச்சீர்** என்பது நிரையசையில் முடியும் ஈரசைச் சீராகும்.  

## விளக்கம்
நிரை நிரை = கருவிளம்  

நேர் நிரை = கூவிளம் போல விளம் ஈற்றசை வாய்ப்பாடு கொண்டு முடியும் ஈரசைச் சீரே விளச்சீர் ஆகும்.  

### பெயர்க்காரணம்
வாய்பாட்டில் இறுதியாக விளம் என்னும் ஓசையைக் கொண்டு முடிவதால் இதனை விளச்சீர் என்பர். இதில் ஈற்றசை எப்போதும் நிரை அசையைக் கொண்டு முடியும்,  

எ.கா.  

கரு/வளம் = நிரை நிரை அசையைக் கொண்டு கருவிளம் என முடியும்.  

கா/தணி = நேர் நிரை அசையைக் கொண்டு கூவிளம் என முடியும்.  

### சிறப்புப் பெயர்
மாச்சீரும் விளச்சீரும் ஆசிரியப்பாவில் மிகுதியாக பயின்று வரும் ஆதலால் இதனை ஆசிரியவுரிச்சீர் என்றும் அழைப்பர்.
# கனிச்சீர் - தமிழ் இலக்கணம் யாப்பு


மூவசைச்சீரில் நிரை அசையை இறுதியாகக் கொண்டு முடிபவை **கனிச்சீர்** எனப்படும்.  

## கனிச்சீர்கள்
நேர்,நேர்,நிரை = தேமாங்கனி  

நிரை,நேர்,நிரை = புளிமாங்கனி  

நிரை,நிரை,நிரை = கருவிளங்கனி  

நேர்,நிரை,நிரை = கூவிளங்கனி  

### பெயர்க்காரணம்.
வாய்ப்பாட்டின் இறுதியில் கனி என முடிவதால் கனிச்சீர் என்பர்.  

### சிறப்புப் பெயர்
இச்சீர் வஞ்சிப்பாவுக்கு உரியதால் வஞ்சியுரிச்சீர் என்றழைப்பர்.
# நரி வெங்காயம்


**நரி வெங்காயம்** அல்லது **காட்டு வெங்காயம்** (*Drimia indica*) என்பது தெற்காசியா மற்றும் தென்னாப்பிரிக்காவில் காணப்படும் பூக்கும் தாவர இனமாகும். இதற்கு காட்டு வெள்ள வெங்காயம், கோழி வெங்காயம், விரல்கலாங்கிழங்கு என்று வேறு பல பெயர்களாளும அழைக்கப்படுகிறது.  

## விளக்கம்
நரி வெங்காயமானது பல்புகள் இருந்து வளரும் ஒரு பெரின்னியல் சிறு செடி ஆகும். இது 1-2.5 செ.மீ. சுற்றளவில் 15-30 செ.மீ. நீளமுள்ளதாக இருக்கும். முன் வசந்த காலத்தில் இதில் மலர்கள் காணப்படும். தனி விதைகள் கருப்பு நிறத்திலும் தட்டையான நீள்வட்டவடிவமானது. பார்ப்பதற்கு அசல் வெங்காயத்தைப் போலவே காட்சி அளிக்கும் இதை அதிக நேரம் கையில் வைத்திருந்தால் கையில் அரிப்பு ஏற்படும். இது அதிக நச்சுத் தன்மை கொண்டதாகும். இது அரிய வகை மூலிகைத் தாவரமாகும். இது சித்த மருத்துவம், ஆயுர்வேதிக், நாட்டு மருத்துவத்திலும் பயன்படுத்தப் படுகிறது.  

## தமிழ்நாட்டில் காணப்படும் இடங்கள்
இது தமிழகத்தின் பல பகுதிகளில் மலைகள் மற்றும் தரிசு நிலங்களில் தானாக வளரக்கூடியது. குறிப்பாக தர்மபுரி, சேலம், நாமக்கல் மாவட்டங்களளின் மலைகளில் அதிகமாக காணப்படுகிறது. ராமநாதபுரம் மாவட்டம் தூத்துக்குடி தீவுகளில் இந்த காட்டு வெங்காயம் காணப்படுகின்றது.
# பார்ன் சமன்பாடு

**பார்ன் சமன்பாடு ** (*Born Equation*) என்பது ஒரு வாயுநிலையில் உள்ள அயனியின் கரைதல் சார்ந்த கிப்சின் கட்டில்லா ஆற்றலை மதிப்பிட உதவும் ஒரு வழியாகும். இச்சமன்பாடு கரைப்பானை ஒரு தொடர் இரு முனைய புகு ஊடகமாகக் கருதுகிறது.  (இது தொடர் கரைப்பானேற்ற முறைகளில் ஒன்றாக உள்ளது) இந்த சமன்பாடு மேக்சு பார்ன் என்பவரால் வருவிக்கப்பட்டது.  
: <math>\Delta G =- \frac{N_A z^2 e^2}{8 \pi \epsilon_0 r_0}\(1-\frac{1}{\epsilon_r}\)</math>  
மாறிகளுக்கான விளக்கம்:  
- *N*<sub>A</sub> = அவகட்ரோ எண்
- *z* = அயனியின் மின்சுமை
- *e* = எதிர்மின்னியின் மின் சுமை, 1.6022 C
- *&#x3B5;*<sub>0</sub> = வெற்றிடத்தின் மின் உட்புகுதிறன்
- *r*<sub>0</sub> = அயனியின் செயல்படு ஆரம்
- *&#x3B5;*<sub>r</sub> = கரைப்பானின் மின்காப்பு மாறிலி
# வார்ப்புரு:IUCN2014.3

<includeonly>  
| vauthors=}}  
| last1= }}}}}}  
| first1=}}  
| last2= }}}  
| first2=}  
| last3= }}}  
| first3=}  
| last4= }}}  
| first4=}  
| last5= }}}  
| first5=}  
| last6= }}}  
| first6=}  
| last7= }}}  
| first7=}  
| last8= }}}  
| first8=}  
| last9= }}}  
| first9=}  
| last10= }}}  
| first10=}  
| author1-link=}}}}}}}}}}}}  
| author2-link=}}}}}}}}  
| author3-link=}}}}}}}}  
| author4-link=}}}}}}}}  
| author5-link=}}}}}}}}  
| author6-link=}}}}}}}}  
| author7-link=}}}}}}}}  
| author8-link=}}}}}}}}  
| author9-link=}}}}}}}}  
| author10-link=}}}}}}}}  
| display-authors=}}}}  
| last-author-amp=}}}}  
| year=}  
| title=*}*  
| id=}  
| access-date=}}}  
| version=2014.3  
| criteria-version=}  
| mode=}  
| ref=}  
}}</includeonly><noinclude>  

</noinclude>
# ஊசிப்பாலை


**ஊசிப்பாலை** (*Oxystelma esculentum*) என்பது சீனா, தெற்காசியா, தென்கிழக்கு ஆசியா, வடகிழக்கு ஆப்பிரிக்கா, தென்மேற்கு ஆசியாவைச் சேர்ந்த பூக்கும் தாவர வகையாகும். மேலும் பழங்கள் உண்ணப்படுகிறன்றன.  

ஊசிப்பாலை உணவாகவும், மருந்தாகவும் பயன்படும் கீரை வகையைச்சேர்ந்த மூலிகை தாவரம் ஆகும். ஆக்ஸிஸ்டெல்மா செக்கோமோன் என்ற தாவரவியல் பெயர் கொண்ட அஸ்கலபிடேசியே குடும்பத்தைச் சேர்ந்த ஊசிப்பாலை, நெற்பயிர்கள் ஊடே களைச்செடியாக வளர்ந்து காணப்படும்.
# ஞாயிறு பள்ளி சமுதாயம்


**ஞாயிறு பள்ளி சமுதாயம்** (S*unday School Society*) என்பது ஞாயிற்றுக்கிழமை பள்ளிகளின் பிரித்தானிய சங்கம் ஆகும். இச்சங்கம் 1785 ஆம் ஆண்டு செப்டம்பர் 7 ஆம் நாள் வில்லியம் பாக்ஸ் (1736-1826) என்பவரால் நிறுவப்பட்டது.  

இந்த அமைப்பு ஒவ்வொரு ஞாயிற்றுக்கிழமையும் பள்ளி செல்லாத ஆயிரக்கணக்கான ஏழை மக்களுக்கு கல்வியைக் கொடுத்தது. இந்த சங்கம் ஏறக்குறைய 4000 பள்ளிகளை ஏற்படுத்தியது. தன் அமைப்பிற்கென விதிகளை வகுத்துக் கொண்டது. பாடப்புத்தகங்களை வழங்கியது. நிதி ஆதாரத்தை ஏற்படுத்திக் கொண்டது. இந்த அமைப்பின் மூலமாக தொழிற்சாலைகளில் பணிபுரியும் கல்வியறிவற்றவர்கள் அடிப்படைக் கல்வியறிவைப் பெற முடிந்தது.
# திருக்கொருக்குத்துறை மகாதேவர் கோயில்



**திருக்கொருக்குத்துறை மகாதேவர் கோயில்** என்பது திருச்சிராப்பள்ளி மாவட்டத்தில் தொட்டியம் ஒன்றியத்தில் சீனிவாசநல்லூரில் அமைந்துள்ளது.  

*குரங்குநாதர் கோயில்* என்பது காரணப் பெயராக விளங்குகிறது. திருக்கொருக்குத்துறை மகாதேவர் கோயில் என்பதே இக்கோயிலின் மூலப் பெயராகும். இது திருச்சிராப்பள்ளியில் இருந்து நாமக்கல் செல்லும் வழியில் சீனிவாசநல்லூர் என்ற ஊரில் உள்ளது. இக்கோயில் இவ்வூரின் மையப்பகுதியில் உள்ளது. சோழர் காலத்தில் உருவாக்கப்பட்ட இக்கோயில் இந்துக் கோயில் ஆகும்.  

இக்கோயில் 9ம் நூற்றாண்டில் முதல் பராந்தகச் சோழனால் கட்டப்பட்டது. இக்கோயிலின் வெளிப்புறச் சுவரில் சோழர் காலத்தில் பொறிக்கப்பட்ட கல்வெட்டுகள் காணப்படுகின்றன. சுற்றுச் சுவற்றில் தட்சிணாமூர்த்தி சிலை, விஷ்ணு சிலைகளும் உருவாக்கப்பட்டுள்ளன. இக்கோயில் தற்போது இந்திய தொல்லியல் துறையின் கட்டுப்பாட்டில் பாதுகாக்கப்படுகிறது.
# தாவரப் புவியியல்



***'தாவர புவியியல்***'  

தாவரப்புவியியல் வார்த்தை கிரேக்கத்தில் இருந்து உருவானது. - Phyto - தாவரம் geography என்பது - பரவல். தாவரப் புவியியல் என்பது பூமிப்பகுதியில் தாவரம் எவ்வாறு பரவிக் காணப்படுகிறது என்பதை பற்றிய ஒரு பிாிவு (தாவர புவியியல் என்பது அனைத்து பண்புகளின் அடிப்படையில் தாவர குழுமம் பரவியிறுத்தல் தனித்த தாவரத்தின் வளர்ச்சி இயல்பு geobotany என்பது தாவர புவியியலிருந்து வேறுபட்டு காணப்படுவது. பூமியில் புவிப்பரப்பில் தாவர வளர்ச்சிக்கு ஏற்றவாறு காணப்படுகிறது. தாவரப்புவியியல் என்பது உயிாிப்புவியியலின் ஒரு பகுதியாகும். தாவரப் புவியியலின் பரவிய ஒரு அமைப்பு இது ஜெர்மன் சொல் ஆகும். இது நான்கு பகுதியினை உள்ளடக்கியது. சுற்றுச் சூழல் தாவர குழுமம், தாவர பரவல் தோன்றுதல். தாவர புவியியல் இரண்டு பகுதிகளை உள்ளடக்கியது. சுற்றுச் சூழல் தாவரப் புவியியல், வரலாற்றுத் தாவர புவியியல். சுற்றுச் சூழல் தாவரப் புவியியல் என்பது தற்போது காணப்படும் உயிர் மற்றும் உயிரற்ற பொருட்கள் தாவர பரவலுக்கு எவ்வாறு தாக்கத்தினை ஏற்படுத்துகிறது என்பதைப் பற்றியது. வரலாற்று தாவர புவியியல் என்பது தாவரம் எவ்வாறு உருவானது, பரவியது, அழிவு நிலை சென்றது என்பதைப் பற்றியது.  

## தாவரப் புவியியல் அடிப்படைத் தகவல்

தற்போது சிற்றினம் இருத்தல் அல்லது அழிந்திருத்தல், தாவர புவியில் ஒருங்கிருத்தல். தாவர அடிப்படைத் தகவல் சேகாிப்பு தாவரங்கள் வளர்ந்த விதம் பற்றியது.  

## வரலாறு

தாவரப் புவியியல் என்பது நீண்ட ஒரு வரலாறு ஆரம்ப காலத்தில் புரூஸிய இயற்கையாளர் அலெக்ஸாண்டர் வான் ஹம்போல்ட் தாவர புவியியலின் தந்தை என அழைக்கப்படுகிறார். அலெக்ஸாண்டர் வான் ஹம்போல்ட் தாவர புவியியலை எண்ணிக்கை அடிப்படையில் அதன் பண்புகளை முன் எடுத்துக் கூறினார்.
# நாளமுள்ள சுரப்பி


நாளமுள்ள சுரப்பி<nowiki/>கள் பொருட்களை உற்பத்தி செய்து நாளங்கள் வழியாகஎபிதீலியத்தின் மேற்பரப்பில்  சுரக்கின்றன.  வியர்வை, உமிழ்நீர், பால், காது குரும்பி, கண்ணீர், எண்ணெய் மற்றும் சளி ஆகியவை நாளமுள்ள சுரப்பிகளுக்கு எடுத்துக்காட்டுகள் ஆகும்.மனித உடலில் உள்ள இரண்டு வகை சுரப்பிகளில் ஒன்று நாளமுள்ள சுரப்பிகள், மற்றொன்று நாளமில்லா சுரப்பி<nowiki/>கள். நாளமில்லா சுரப்பிகள் த ங்கள் சுரப்பை  நேரடியாக இரத்த ஓட்டத்தில் சுரக்கின்றன. கல்லீரல் மற்றும் கணையம் ஆகியவை நாளமுள்ள மற்றும் நாளமில்லா சுரப்பிகளாக செயல்படுகின்றன. ஏனென்றால் இவற்றால் சுரக்கப்படும் பித்த நீர் மற்றும் கணைய நீர் நாளங்கள் வழியாக  இரைப்பை குடல் பாதைக்கு செல்வதால் நாளமுள்ள சுரப்பியாகவும் பிற சுரப்புகள் நேரடியாக இரத்தத்திலும் கலப்பதால் நாளமில்லா சுரப்பியாகவும் செயல்படுகிறது.  

## வகைப்பாடு

### அமைப்பு
நாளமுள்ள சுரப்பிகள் ஒரு சுரப்பிப் பகுதியையும், ஒரு குழாய் பகுதியையும் கொண்டிருக்கின்றன, அவற்றின் கட்டமைப்புகள் சுரப்பியை வகைப்படுத்த பயன்படுத்தப்படுகின்றன.  
- நாளமுள்ள சுரப்பியின் குழாய் பகுதி கிளைத்தோ  (கலவை என்று அழைக்கப்படுகிறது) அல்லது கிளைக்காமலோ (எளிய) காணப்படும்.
- சுரப்பிப் பகுதியை குழாய் அல்லது அழற்சி அல்லது இரண்டும் இணைந்த கலவையாக இருக்கலாம். சுரப்பிப் பகுதி பிரிவில் கிளைகள் இருப்பின், சுரப்பியானது ஒரு கிளைசார் சுரப்பி என்று அழைக்கப்படுகிறது.

### வெளியேற்ற முறை
நாளமுள்ள சுரப்பிகள் - அபோகிரைன் சுரப்பிகள், ஹோலோகிரைன் சுரப்பிகள், அல்லது மெரோகிரைன் சுரப்பிகள் என அவற்றின் சுரப்புகள் வெளியேற்றப்படும் அடிப்படையில் பெயரிடப்படுகின்றன.  
- மெரோகிரைன் சுரப்பு - செல்கள் எக்ஸோசைடோசிஸ் மூலம் அவற்றின் பொருட்களை வெளியேற்றுகின்றன; எடுத்துக்காட்டாக, கணைய அழற்சி செல்கள்.
- அபோகிரைன் சுரப்பு - செல் சவ்வின் ஒரு பகுதி வெளியேற்ற மொட்டுகளை கொண்டுள்ளது.
- ஹோலோகிரைன் சுரப்பு - முழு செல்லும் சிதைந்து அதன் பொருட்கள் வெளியேற்றப்படுகின்றன. உதாரணமாக, தோல் மற்றும் மூக்கிலுள்ள எண்ணெய் சுரப்பிகள்.

### விளைபொருள் வெளியேற்றம்
- நிணநீர் செல்கள் புரதங்கள், பெரும்பாலும் நொதிகளை வெளியேறுகின்றன. எடுத்துக்காட்டு; இரைப்பைத் தலைமை செல்கள் மற்றும் பனீத் செல்கள்
- சளி செல்கள் சளியை வெளியேற்றுகின்றன. எ.கா. புரூனர் சுரப்பிகள், உணவுப்பாதை சுரப்பிகள் மற்றும் பைலோரிக் சுரப்பிகள்
- கலப்பு சுரப்பிகள் புரதம் மற்றும் சளி ஆகிய இரண்டையும் வெளியிடுகின்றன.எ.கா; உமிழ்நீர் சுரப்பி;  பரோடிட் சுரப்பியில் 20 சதவிகிதம் அதிகமாக நிணநீர் போன்று இருப்பினும், நாவடி சுரப்பி  5 சதவிகிதம் முக்கியமாக சளிச்சுரப்பியையும் மற்றும் 70 சதவிகிதம் கீழ்த்தாடை சுரப்பி கலப்பு, முக்கியமாக நிணநீர் போன்ற சுரப்பியாகவும் உள்ளன.

## செயல்பாடுகள்
ஒவ்வொரு நாளமுள்ள சுரப்பிகளும் பல்வேறு வேறுபட்ட செயல்பாடுகளில் ஈடுபடுகின்றன. ஒவ்வொன்றின் செயல்பாடுகளும் உடலில் உள்ள தொடர்புடைய உறுப்பைப் பொறுத்து மாறுபடும். அனைத்து நாளமுள்ள சுரப்பிகளின் முக்கிய நோக்கமே, மனித உடலுக்கு ஏதேனும் ஒரு வழியில் உதவக்கூடிய பொருட்களை உருவாக்கி வெளியிடுவதாகும். அவை கீழ்க்கண்ட வழிகளில் உடலுக்கு உதவுகின்றன:  

- உண்ணும் உணவை சீரணிக்க,
- தேவையான ஊட்டச்சத்துக்களை உறிஞ்ச,
- உறுப்புகளின் உள் புறணியைப் பாதுகாக்க,
- உடல் வெப்பநிலையைக் கட்டுப்படாக வைத்திருக்க,
- மனித தலைமுடி மற்றும் சருமத்தை உயவூட்ட பயன்படுகிறது.

## படத்தொகுப்பு

## மேலும் பார்க்க
- மனித உடல் சுரப்பிகள் பட்டியல்ம
- மனித தோல் அமைப்புக்குள் உள்ள சிறப்பு சுரப்பிகள் பட்டியல்
# மேலக்காவேரி வரதராஜப்பெருமாள் கோயில்


**மேலக்காவேரி வரதராஜபெருமாள் கோயில்** தமிழ்நாட்டில் தஞ்சாவூர் மாவட்டம், கும்பகோணம் அருகே மேலக்காவேரி என்னும் இடத்தில் அமைந்துள்ள வைணவக் கோயிலாகும்.  

## அமைவிடம்
இக்கோயில் மேலக்காவேரியில் அமைந்துள்ளது.  

## அமைப்பு

நுழைவாயிலிலுள்ள ராஜ கோபுரத்தைக் கடந்து உள்ளே செல்லும்போது பலி பீடம் காணப்படுகிறது. அடுத்துள்ள மண்டபத்தையடுத்து கருவறை உள்ளது. கருவறையில் மூலவர் வரதராஜபெருமாள் உள்ளார். அம் மண்டபத்தின் இடது புறத்தில் சீனிவாசப்பெருமாள், நம்மாழ்வார், ராமானுஜர், மதங்க மகரிஷி ஆகியோர் உள்ளனர். திருச்சுற்றில் அனுமார் சன்னதியும், பெருந்தேவித்தாயார் சன்னதியும் உள்ளன.  

## இறைவன், இறைவி
இக்கோயிலில் உள்ள இறைவன் வரதராஜபெருமாள் ஆவார். இறைவி பூமிநீளாப்பெருந்தேவி ஆவார்.  

## 12 கருட சேவை
கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3-ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜபெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.  

## குடமுழுக்கு
21 மார்ச் 2005 திங்கட்கிழமை (தாரண வருடம் பங்குனி 8ஆம் நாள்) மற்றும் 2 நவம்பர் 2015 திங்கட்கிழமை (மன்மத வருடம் ஐப்பசி 16) ஆகிய நாள்களில் குடமுழுக்கு நடைபெற்றது.
# வேட்டான் குளம்



**வேட்டான் குளம் (Vettangulam)**  
தமிழ்நாடு மாநிலத்தில் நெமிலி ஊராட்சியில் அமைந்துள்ள ஒரு சிறிய கிராமமாகும். இது அரக்கோணம் தொகுதியைச் சார்ந்ததாகும். இந்த கிராமத்தில் 948 மக்கள் வாழ்கின்றனர். இது வேலூர் மாவட்டத்தில் அமைதியான கிராமங்களுள் ஒன்றாகும். இந்த கிராமத்தின் கல்வியறிவு 63 விழுக்காடு ஆகும்.
# புளோரிடா பல்கலைக்கழகத்தின் தொடர்ச்சியான கல்விப் பிரிவு


**புளோரிடா தொலைதூர பல்கலைக்கழக தொலைவு மற்றும் தொடர் கல்வி** (*University of Florida Division of Continuing Education*)  
அலுவலகம் புளோரிடாவின் கெய்ன்ஸ்விலுள்ள கிழக்கு வளாகத்தில் அமைந்துள்ளது. இந்த பிரிவானது 40 ஆண்டுகளுக்கு முன்னர் நிறுவப்பட்டது. ஆனால் பல்கலைக்கழகம் 1919 முதல் தொலைதூரக் கல்விக் பாடபிாிவுகளை வழங்கி வருகிறது. இன்று, தொலைதூர மற்றும் தொடர் கல்வி அலகு, புளோரிடா பல்கலைக்கழகத்தின் தொலைதூரக் கல்வி கழகத்திற்கான செயலூக்கமான ஆதரவை வழங்குகிறது.  மேலும் தொலைதூரக் கற்றல் படிப்புகள் மற்றும் திட்டங்களை நிர்வகிக்கிறது. யுஇன் வளாகத்தின் பாரம்பரிய எல்லைகளுக்கு அப்பாற்பட்டு கல்வி அணுகல் மற்றும் சிறப்பம்சங்களை விரிவாக்குவதில் கல்வி அலகுகளுக்கு உதவ தொலைதூர மற்றும் தொடர் கல்வி அலகின் முதன்மை இலக்கு ஆகும்.  

## இலக்கு
தொடர்ச்சியான கல்விப் பிரிவின் நோக்கம், உயர் கல்வி வாய்ப்புகளை அளிப்பது மட்டுமல்லாது பல்வோறு   பழமை அல்லாத மாணவா்களுக்கு அணுகுமுறைகளை வழங்குவதாகும். ஒட்டுமொத்தமாக, இந்த கல்வித் திட்டங்கள் இளங்கலை, பட்டதாரி, தொழில்முறை மட்டத்தில் பல்வேறு தொடர்ந்த கல்வித் திட்டங்களுடன் பழமையற்ற மாணவர்களிடம் பூர்த்தி செய்கிறது. பெரும்பாலான கல்வித் திட்டங்கள் மற்றும் படிப்புகள் ஆகியவை உழைக்கும் மாணவர்களின் தேவைகளுக்கு ஏற்ப, அட்டவணையை தயாாித்து இணையத்தளத்தில் வழங்கிவருகிறது.
# சிறுநீர்க்குறைவு நோய்


**சிறுநீர்க்குறைநோய்** (*Oliguria*) அல்லது *(hypouresis)* ("போதாத சிறுநீர்" என்று பொருள்படும் இரு பெயர்கள்) சிறுநீரின் குறைவான வெளியீடு ஆகும். மனிதர்களில், இது மருத்துவ நிலையில், ஒரு நாளுக்கு 80 மில்லிக்கு மேற்பட்டும் 400 மில்லிக்கு குறைவாகவும் உள்ள நிலை என வரையறுக்கப்படுகிறது. குறைவான சிறுநீர் வெளியேற்றத்தால் நீர்வறட்சி அறிகுறி, [ சிறுநீரகப்பொய்த்தல், குருதிப் பருமன்குறை அல்லது கலநீர்மமிகை அதிர்ச்சி, மிகை ஊடுபரவல் மிகைச்சர்க்கரை கொழுப்புச் சிதையா நிலை நோய்த்தொகை (HHNS)]], பல்லுறுப்பு செயலிழப்பு நோய்த்தொகை, சிறுநீரடைப்பு/சிற்நீர்தேக்கம், நீரிழிவு கொழுப்பமிலமிகை (DKA)]], pre-eclampsia, சிஊநீர்த்தடத் தொற்றுகள் ஆகிய நிலைமைகள் உருவாகலாம்.  

இதற்கு அப்பால் சிறுநீரின்மைநோய்(அனூரியா) அமைகிறது. இது சிறுநீர் இல்லாதிருப்பதைக் காட்டுகிறது, இது மருத்துவ நிலையிலலொரு நாளுக்கு 80 அல்லது 100 மில்லி என வரையறுக்கப்பட்டுள்ளது.  

## வரையறை
சிறுநீரில் 1 மில்லி / கிலோ / எச் குறைவான அளவு கைக்குழந்தைகளிலும், 0.5 மில்லி / கிலோ / எச் குறைவான அளவு குழந்தைகளிலும், 400 மிலி / மில்லி 0.5 மில்லி லிட்ட்ர்  பொதுவாக பெரியவர்களிலும் காணப்படுகிறது . எடுத்துக்காட்டாக, 70 கிலோ எடையுள்ள பெரியவர்களில் ஒரு வயதுக்கு 0.24 அல்லது 0.3 மில்லி / மணி / கிலோ சமமாகும் என்று சிறுநீர்க்குறைநோய் வரையறுக்கப்படுகிறது.  

ஆலிகோ என்பது கிரேக்க மொழியாகும், இவை சிறிய அல்லது குறைவாக எனப் பொருள்படும்.  

சிறுநீரின்மைநோய் என்பது மருத்துவத்தில் நாள் ஒன்றுக்கு 50மில்லி லிட்ட்ர் குறைவாக சிறுநீர் வெளியேற்றம் எனப் பொருள்படும்.  

## நோய் கண்டறிதல் அணுகுமுறை
சிறுநீரகத்தின் மீயொலி ஆய்வைத் தடைசெய்யும் செயல்முறைகளை தவிர்க்க வேண்டும்.  

சிறுநீர்க்குறைநோயை உருவாக்கும் இயங்குமுறைகள் மூன்று வகைகளாக உலக அளவில் பகுக்கப்படுகின்றன:  
- சிறுநீரகத்துக்கு முன்: சிறுநீரகத்தின் இழையக் குருதிசெறிவுமிகை (எ.கா. குறைவாகத் தண்னிர் குடிப்பதால் ஏற்படும் நீர்வறட்சி விளைவாகவும் இதயவழி அதிர்ச்சியாலும், கடும் வயிற்ருப்போக்காலும்], குளூக்கோசு 6 பாசுவேட்டு நீர்வறட்சிக் குறைபாட்டாலும் கடுங்குருதிப்போக்காலும் அல்லது இழையச் சாவாலும் ஏற்படுவது)
- சிறுநீரகத்தில்: சிறுநீரகச் செயலிழப்பு ( கடும் இழையக் குருதிசெறிவுமிகை , விரைவான எலும்புச் சிதைவு, மருந்து எடுப்பு போன்றவற்றால் ஏற்படுவது)
- சிறுநீரகத்துக்குப் பின்: சிறுநீர் பாய்வுத் தடங்கலால் (e.g. சிறுநீரகவாய்ச் சுரப்பி பருத்தல், புற்றமுக்கச் சிறுநீர்ப் பாய்வு,வளரும் குருதிப்புற்று அல்லது நீர்மத் திரள்வு வழியாக ஏற்படுவது)

### அறுவைக்குப் பிந்திய சிறுநீர்க்குறைநோய்
பெரிய அறுவைக்குப்பின்ஈயல்புச் செயல்பாடுகளை விட மிக குறைவான அளவு சிறுநீர் வெளியேற்றப்படும்.  
- நீர்ம / குருதி இழப்பு - இரண்டாம் நிலைக் குஞ்ச வடிகட்டுதல் அளவு குறைவதால் குருதியோட்ட குறைவு அல்ல்து மன அழுத்தம் ஏற்படும்.
- அண்ணீரகப் புறணியின் செயல்களால் மாற்றுப் பருவக இசைமம்(Na மற்றும் நீர் தக்கவைத்தல்), எதிர்டிரேரேடிக் இசைமம்(ADH) வெளியிடப்படும்.

## கைக்குழந்தைகளில் சிறுநீர்க்குறைநோய்
சிறுநீர் 1 மி.லி. / கிலோ / எச் அளவுக்குக் குறைவாக இருக்கும்போது ஒலியுகூரியா, சிறுநீரில் சிறுநீரகச் செயலிழப்பு ஏற்படுத்தும்.  

## மேலும் காண்க
- சிறுநீர்மிகைநோய் (பேரளவிலான சிறுநீர் வெளியேற்றம்)
- சிறுநீரின்மைநோய் (மிகக் குறைவான சிறுநீர் வெளியேற்றம்)
# கேந்திரிய வித்யாலயா, காரைக்குடி

**கேந்திரிய வித்யாலயா காரைக்குடி** (Kendriya Vidyalaya Karaikudi) என்பது ஒன்றிய அரசின் கல்வித் துறை அமைச்சகத்தால் செட்டிநாடு ஒன்றியத்தில் ஏற்படுத்தப்பட்ட மத்திய பள்ளியாகும். இப்பள்ளி மத்திய மின் வேதியியல் ஆய்வு மைய வளாகத்தில் (CECRI) அமைந்துள்ளது.  

இப்பள்ளி நடுவண் இடைநிலைக் கல்வி வாரியத்துடன் இணைக்கப்பட்டுள்ளது. ஆகஸ்ட் 17,1976இல் நிறுவப்பட்ட இப்பள்ளியானது ஆரம்பத்தில் மதுரை கேந்திரிய வித்யாலயாவின் கிளையாக 94 மாணவர்களுடன் செயல்பட்டு வந்தது. பின்னர் 163 மாணவர்களுடன் 6-ம் வகுப்பு வரை தனிப்பள்ளியாக மாறியுள்ளது. 1981-82-ம் ஆண்டில் 10-ம் வகுப்பும், 2007-2008-ம் ஆண்டில் பன்னிரண்டாம் வகுப்பு வரையிலும் தொடங்கப்பட்டு செயல்பட்டு வருகின்றது.
# ஜூல்ஸ் கூலட்


**ஜூல்ஸ் குலோட்** (2 நவம்பர் 1861, பஸ்காரட் - 17 செப்டம்பர் 1933, ஜெனீவா) என்பவர் ஒரு பிரெஞ்சு பூச்சியியல் வல்லுனர் மற்றும் பூச்சியியல் விவரிப்பாளர். இவர்   வண்டு  மற்றும் லேபிடோப்டெராவின் நிபுணர் ஆவார் .  

அவரது கோலொப்டெரா சேகரிப்புகள் ஜெனீவாவின் இயற்கை வரலாற்று அருங்காட்சியகத்தால் நடத்தப்பட்டது. அவரது லேபிகோப்டரா சேகரிப்புகள் அவரது மகள்களிடம் வழங்கப்பட்டன. ஆனால் தற்போது அவை இரிக்கும் இடம் தெரியவில்லை. அவர் நூகெல்லெஸ் எட் ஜியோமெரெஸ் டி ஐரோப்பாவை எழுதினார். தொகுதி I-IV. ஜெனீவ், வில்லா லெஸ் ஐரிஸ் (1909-1913, 1917-1919) ஆன்லைனில், Noctuidae (81 தகடுகளுடன்) மற்றும் ஐரோப்பாவின் 70 தட்டுகளுடன் உள்ள. ஜியோமெட்ரிடே (Illumideidae) ஆகியவற்றின் விளக்கப்படங்கள். ஜூல்ஸ் கூலட் சார்லஸ் ஓபெர்த்தரின் நண்பர் ஆவார்.
# வங்கியாளர்களின் வங்கி

**வங்கியாளர்களின் வங்கி** (Bankers' bank) என்பது அமெரிக்காவில் உள்ள சமூக வங்கிகளுக்கு நிதிச் சேவைகளை வழங்கும் நிதி நிறுவனம் ஆகும். இவை, முதலீட்டாளர் வங்கிகளுக்குச் சொந்தமானவை மற்றும் சமூக வங்கிகளுக்கு மட்டுமே சேவைகளை வழங்க முடியும்.  

நேர்மறையான பொருளாதார மூலதன விகிதங்களை மேம்படுத்துவதன் மூலம், வங்கியாளர்களின் வங்கிகள் சமூக வங்கிகளுக்கு பல சேவைகளை வழங்க முடியும், அவை பொதுவாக நாட்டின் பெரிய அல்லது பன்னாட்டு வங்கிகளுக்கு மட்டுமே பொருளாதார ரீதியாக கிடைக்கும். இந்தச் சேவையைப் பயன்படுத்தும் சமூக வங்கிகள் தங்கள் வாடிக்கையாளர்களுக்கு தங்கள் வாடிக்கையாளர்களுக்கு வழங்க முடியும் என்பதோடு, இந்த சிறிய சுதந்திரமான வங்கிகளும் பெரிய வங்கிகளுடன் திறம்பட போட்டியிட அனுமதிக்கின்றன.  

நாட்டின் முதல் வங்கியாளர்களின் வங்கியான யுனைடெட் வங்கியாளர்களின் வங்கி 1975 இல் மின்னசோட்டாவில் உருவாக்கப்பட்டது. தற்போது அமெரிக்கா முழுவதும் 12 வங்கியாளர்கள் வங்கிகள் 48 மாநிலங்களில் 6,000க்கும் மேற்பட்ட வங்கிகளுக்கு சேவைகளை வழங்கி வருகின்றது. *தி இண்டிபெண்டட் பேங்கர்ஸ் பேங்க்* (சுயாதீன வங்கிகளின் வங்கி) மிகப்பெரிய வங்கியாளர்களின் வங்கியாகும். இது 1,800 வங்கிகளுக்கு மேல் சேவைகளை வழங்கி வருகிறது.
# ராபர்ட் சிங்கிள்டன்

**ராபர்ட் சிங்கிள்டன்** (*Robert Singleton*) (இறப்பு 1544) என்பவர் ஜான் என்றும் அறியப்படுகிறார். இவர் ஒரு ஆங்கில கத்தோலிக்க திருச்சபைப் பாதிரியார் ஆவார். தேசத்துரோகக் குற்றச்சாட்டில் இவர் தூக்கிலிடப்பட்டார். இவரை ஒரு கத்தோலிக்கத் தியாகியாக அன்டோனியோ போஸ்ஸெவினோ, தனது *புனிதக் கருவி (Apparatus Sacer)* என்ற படைப்பில் கருதுகிறார்.  

## வாழ்க்கை
இவர் லங்காஷயர் குடும்பத்தைச் சேர்ந்தவர். இங்கிலாந்தில் உள்ள அக்சுபோர்டு பல்கலைக்கழகத்தில் படித்தவர். ஆனால் பட்டம் பெற்றதாகத் தெரியவில்லை. இவர் கத்தோலிக்க மதபோதகராக ஆனார். மேலும் 1543ஆம் ஆண்டில் தேசத்துரோகமாக கருதப்பட்ட சில வார்த்தைகளுக்காக ஆயர் நீதிமன்றத்திற்கு முன் கொண்டுவரப்பட்டார். இவர் ஜெர்மைன் கார்டினர் மற்றும் ஜான் லார்க் ஆகியோருடன் 7 மார்ச் 1544 அன்று டைபர்னில் தூக்கிலிடப்பட்டார்.  

## படைப்புகள்
- ஏழு தேவாலயங்களின் உரை
- பரிசுத்த ஆவியின்
- சில தீர்க்கதரிசனங்கள் பற்றிய கருத்து
- பூமியின் கோட்பாடு, ஹென்றி VII க்கு அர்ப்பணிக்கப்பட்டது. தாமஸ் டேனர் இதை உலகின் ஏழு யுகங்கள் என்கிறார்.

இவர் எழுதியிருப்பதாக கூறப்படும் இவை எதுவும் அச்சிடப்பட்டதாக தெரியவில்லை.
# மேகன் மற்றும் மோராக்

மேகன் மற்றும் மொராட், இரண்டு உள்நாட்டு செம்மறிகளின் உயிரணுக்களிலிருந்து வெற்றிகரமாக க்ளோன் செய்யப்பட்ட , முதல் பாலூட்டிகள்.. அவர்கள் டோலி என்பது  முதன்முதலாக முதிா்ந்த உடலச்செல்களால் க்ளோன் செய்யப்பட்ட செம்மாி ஆட்டுக'குட்டி  பாேலி ஆடு முதன்முதலாக க்ளோன் மற்றும் டிரான்ஜினிக்  மூலம்உருவாக்கப்பட்டவிலங்கு. டோலி மற்றும் பாலி போன்றே மேகன் மற்றும் மோராக்கை, 1995 ஆம் ஆண்டு  ஸ்காட்லாந்தின் எடின்பர்க் நகரில் ரோஸ்லின் நிறுவனத்தில் க்ளோன் செய்தனர் ..  

## பின்னணி
ரஸ்லின் நிறுவனத்தில் உள்ள குழுவானது ஒரே முறையாக வெற்றிபெற்ற மற்றும் மிஸ் முறையை விட சிறப்பான நுண்துளையிடுதல் மூலம் செம்மறியாடு மற்றும் கால்நடைகளின் மரபியல் அமைப்பை மாற்றுவதற்கான ஒரு வழியை நுண்துளையிடுதல் கொண்டிருந்தது, .நுண்துளையிடுதலில், டி.என்.ஏ கருவுற்ற உட்கருவினுள் உட்செலுத்தலுக்கு உட்படுகிறது. இருப்பினும், விலங்குகளின் ஒரு சிறிய பகுதியே, உட்செலுத்தப்பட்ட டி.என்.ஏ யை மரபணுக்களில் ஒருங்கிணைக்கிறது, பலஅாிதான விலங்குகளில்  இந்த புதிய மரபணு தகவல் , டிஎன்ஏவின் மரபணுவின் உட்செலுத்தலின் வெளிப்பாடு, சீரற்ற ஒருங்கிணைப்பு காரணமாக, மிகவும் மாறி உள்ளது.  

கருவை இணைக்க  - நுண்துளை ஊசியிடல் மற்றும் கரு நிலை தண்டு செல்கள் தேர்வு எனும் இரண்டு அணுகுமுறைகளை இவ்வணி பயன்படுத்தியது. இதை அடைவதற்கு அவர்கள் ஒரு கருவில் இருந்து மற்றொரு கருவிற்கு அணுக்கருவை மாற்றுவதற்கும், இந்த புதிய உயிரணு வளர்ந்து ஒரு விலங்காக ஆகவும்,  அறியப்படும்  செயல்முறை நியுக்கிளியஸ் பாிமாற்றம் எனப்படும். ரோஸ்லின் இன்ஸ்டிடியூட்ஸில் குழு , அழியாத மற்றும் செம்மையாக்கப்பட்டமாறுபடாத கருநிலை தண்டு செல் செம்மறியாடுகளை செய்ய முயன்றது, ஆனால் தோல்வி அடைந்தது. இதன் விளைவாக, அவர்கள் வளர்க்கப்பட்ட ப்ளாஸ்டோசிஸ்ட் செல்களில் வேலை செய்ய முடிவு செய்தனர்.ஒரு செறிவூட்டப்பட்ட செம்மறி  ஆட்டின் முடம்டை     கருவியாக மாற்றப்பட்டு, கருமுட்டை அகற்றப்பட்ட ஒருஆட்டின் அண்ட செல்லுடன் ஊசி.மூலம் வெற்றிகரமாக இணைக்கப்படடது , அவர்கள் வளர்ப்பு செல்களை உணா்வுமிக்க அமைதியான நிலையில் வைத்திருக்கிறார்கள், இது ஒரு கருவுறா முட்டையின் உயிரணுவை ஒத்த நிலையில் இருந்தது..  

மின் தூண்டுதல் பயன்படுத்தி ஆற்றல் பரிமாற்றம் செய்யப்பட்டது, வளர்ப்பு செல்கள்  கருமுட்டை அகற்றப்பட்ட முட்டையுடன் இணைத்து, கரு வளர்ச்சியை ஆரம்பிக்க உதவுகிறது. உருவாக்கப்பட்ட 244 இடமாற்ற நியுக்கிளியஸில் இருந்து, 34 மட்டுமே வாடகைத் தாய்மார்களின் கருப்பையில் வைக்க முடியும்  1995 ஆம் ஆண்டு கோடையில், ஐந்து ஆட்டுக்குட்டிகள் பிறந்தன, அதில் இரண்டு - மேகன் மற்றும் மோராங் - ஆரோக்கியமான வளமான பெரியவைகளாக மாறிவிட்டன. இவையே வேறுபாடடைந்த செல்களிலிருந்து உருவாக்கப்பட்ட முதன்மையான பாலூட்டிகளாக இருந்தன. அவைகள் ஜூன் 1995 இல் 5LL2 மற்றும் 5LL5 பெயர்களுடன் பிறந்தனர்.  

மேகன் மற்றும் மொராக்கின் உற்பத்திகள், உயிரணுவில் வளர்க்கப்பட்ட உயிரணுக்களிலிருந்து உட்கரு பரிமாற்றத்தால் ஆற்றல்மிக்க ஆடு உற்பத்தி செய்யப்பட முடியும் என்பதை நிரூபித்தது. டோலி ஆடுகளை சாத்தியமாக்கும் தொழில்நுட்ப முன்னேற்றத்தை அவை குறிப்பிடுகின்றன. டோலிக்கு ஒரு வருடம் முன்னதாக, மேகன் மற்றும் மொராக்கின் பிறப்பு, அவைகளில் பெரிய நன்மை பயக்கும் திறனுடன் ஒப்பிடுகையில் முக்கியத்துவம் பெற்றன... 2005 ஆம் ஆண்டில்,அந்த நேரத்தில் பழைய க்ளோன் செய்யப்பட்ட விலங்குகளில் மேகன் மட்டுமே உயிரோடு இருந்தது, .
# டிக் பிளாக்


**டிக் பிளாக்** {Dick Block} என்பது நியூயார்க்கில் உள்ள நயாகரா கவுண்டியில் உள்ள வட டோனாவாண்டாவில் அமைந்துள்ள ஒரு வரலாற்று வணிகக் கட்டடமாகும். இது 1891 ஆம் ஆண்டு கட்டப்பட்டது. ரோமானிய மறுமலர்ச்சி பாணியில் கட்டப்பட்ட இது மூன்று அடுக்கு மாடியும் மூன்று புகுவழிகளும் கொண்ட சிவப்பு நிறமுடைய செங்கல் கட்டடமாகும். இது வட்டமான சாளரங்கள், மேல்வளைவுகள், வெளிப்பகுதியில் கற்களின் நுணுக்க வேலைப்பாடுகள் மற்றும் அலங்காரச் செங்கல் வேலைப்பாடுகள் ஆகியவற்றை கொண்டுள்ளது. இந்த கட்டடம் விட்கோப் மற்றும் ஹோம்ஸ் நிறுவனம் அறைகலன் கடைக்காகக் கையகப்படுத்திய போது, இதன் முதல் தளம் 1946 ஆம் ஆண்டு புதுப்பிக்கப்பட்டது.  

இது 2012 ஆம் ஆண்டு ஐக்கிய அமெரிக்க வரலாற்று இடங்களுக்கான தேசியப் பதிவேட்டில் பட்டியலிடப்பட்டது.
# நிலைக்குழு (இந்தியா)



**நிலைக் குழு **என்பது நாடாளுமன்ற உறுப்பினர்களை உள்ளடக்கிய ஒரு குழுவாகும். இது ஒரு நிலையான, ஒழுங்குமுறைக் குழுவாகும். இது தற்காலிக குழுக்களின்றி ஒவ்வொரு நாடாளுமன்ற அமா்வுக்கும் நிலைக்குழுக்கள் உள்ளன. அவைகள்  நடைமுறை விதிகள் குழு, அலுவல் அறிவுரைக் குழு,   விதிகள் குழு ஆகியவை அவ்வப்போது நாடாளுமன்ற சட்டத்தின்படி அவ்வபோது அமைக்கப்படுவனவாகும். இந்திய நாடாளுமன்றத்தால் கொடுக்கப்பட்ட வேலையை தானாக முன்வந்து செய்வது மட்டும் அன்றி, சிக்கலான நிலைகளிலும் இதன் பணி இருக்கும். நாடாளுமன்றக் குழுக்களிலே இதன்பணி அற்புதுமானது.  

நாடாளுமன்றத்தின் மேலவை, மக்களவை (இந்தியா) ஆகிய இரு அவைகளுக்கும்ம், சில விதிவிலக்குகளுடன் இதே போன்ற குழுக்கள் உள்ளன. இக்குழு உறுப்பினா்ளின்மமர்த்தல், பதவி காலம்,  செயற்பாடுகள், நடைமுறைகள் ஆகியவை வரையறுக்கப்பட்டுள்ளன. இந்த நிலைக் குழுக்கள் ஒவ்வொரு ஆண்டும், அல்லது அவ்வப்போதும் மாநிலங்களவை தலைவா்  அல்லது மக்களவையின் தலைவர் அவர்கள் தம்மிடையே கலந்தாலோசித்து தோ்ந்தெடுக்கப்படுவா் அல்லது அமர்த்தப்படுவா்.  

இரண்டு வகையான நாடாளுமன்ற குழுக்கள் உள்ளன.  அவை நிலைக்குழு, விளம்பரக் குழு என்பனவாகும்.  

## வகைப்பாடு
நிலைக்குழு குழுக்கள் பரந்த முறையில் பின்வருமாறு வகைப்படுத்தப்படுகின்றன:  
- மேலவை நிலைக்குழு
- மக்களவை நிலைக்குழு
- மேலவைக்குக் கீழ் துறை சார்ந்த நிலைக்குழு
- மக்களவைக்குக் கீழ் துறை சார்ந்த நிலைக்குழு.

### இதன் பணிகள்
செயல்பாடுகளை அடிப்படையாகக் கொண்டு, நிலைக் குழுக்கள் பின்வரும் பிரிவுகளில் பரவலாக வகைப்படுத்தப்படுகின்றன:  
- விசாரணை செய்யும் குழுக்கள்
- கூா்ந்து ஆராயும், கட்டுப்படுத்தும் குழுக்கள்
- அவைகளுக்கான அன்ராடடாலுவல் தொடர்பான குழுக்கள்
- அவைக்கான அமைதிக் குழு

## இதனையும் காண்க
- நாடாளுமன்றக் கூட்டுக் குழு (இந்தியா)
- பொது கணக்குக் குழு (இந்தியா)
- நாடாளுமன்ற மதிப்பீட்டுக் குழு (இந்தியா)
- பொதுத்துறை நிறுவனங்களுக்கானக் குழு (இந்தியா)
- நாடாளுமன்ற நிதிக் குழு (இந்தியா)
# சமூக வங்கி

ஒரு **சமூக வங்கி** என்பது ஒரு உள்ளூர் வைப்புத்தொகை மற்றும் இயக்கப்படும் ஒரு வைப்பு நிறுவனமாகும். வங்கிக் கிளைகளும் அலுவலகங்களும் வைத்திருக்கும் வணிகர்கள் மற்றும் குடும்பங்களின் தேவைகளைப் பற்றி சமூக வங்கிகள் கவனம் செலுத்துகின்றன. குடும்பங்கள், தொழில்கள் மற்றும் விவசாயிகளின் உள்ளூர் தேவைகளுக்கு கடன் வழங்கப்பபடுகிறது.. ஊழியர்கள் பெரும்பாலும் சேவையாற்றும் சமூகங்களுக்குள் வசிக்கிறார்கள்.  

அமெரிக்காவில், சமூக வங்கிகள் தெளிவாக வரையறுக்கப்படவில்லை. $ 10 பில்லியன் (மத்திய ரிசர்வ் வாரியம் மற்றும் அரசு பொறுப்பு அலுவலகம்) க்கும் குறைவான $ 1 பில்லியன் (நாணயத்தின் கட்டுப்பாட்டு அலுவலகம்) போன்ற பல்வேறு வரையறைகளுடன் கூடிய மொத்த சொத்து மதிப்புகளின் பெரும்பகுதி இந்த முகவர் அடிப்படையிலானது. 1985 முதல் 2004 வரை அமெரிக்காவில் மொத்த வங்கிகளில் 94% அவர்கள் இருந்தனர், ஆனால் 1985 ஆம் ஆண்டில் அனைத்து அமெரிக்க வைப்புத்தொகையில் 25.89% ஆனது, 2003 ஆம் ஆண்டில் அமெரிக்க வைப்புகளில் 13.55% வரை குறைந்துவிட்ட மொத்த தேசிய வைப்புகளை விரிவுபடுத்தும் விகிதம்.
# ஏ பைன் டார்க் லைன் (நாவல்)


***எ பைன் டார்க் லைன்*** (A Fine Dark Line) என்பது அமெரிக்க எழுத்தாளர் ஜோ. ஆர். லான்ஸ்டேல் 2002 ஆம் ஆண்டு எழுதிய ஒரு புதினமாகும். இந்தப் புதினத்தின் கதைகளம் 1958 ஆம் ஆண்டு டெக்சஸிலுள்ள டூமோண்ட்டில் நடைபெறுவது போல் அமைக்கப்பட்டுள்ளது. இந்தப் புதினமானது சப்டெர்ரேனியன் அச்சகத்தின் மூலமாக வரையறுக்கப்பட்ட பதிப்பாகவும், மிஸ்டீரியஸ் அச்சகத்தின் மூலமாக வன்னட்டை, மென்னட்டைப் பதிப்புகளாகவும் வெளிவந்தது. மென்னட்டைப் பதிப்பு 2003 ஆம் ஆண்டு வெளிவந்தது.  

# கதைச்சுருக்கம்
இந்தப் புதினம் ஸ்டான்லி மிட்செல், என்ற பதின்மூன்று வயது சிறுவனின் கண்ணோட்டத்தில் கூறப்படும் கதையாகும். இவனுக்கு ஒரு சகோதரன் இருக்கிறான். இக்கதையில் அவர்கள் ஒரு திரையரங்கின் உரிமையாளர்களாக இருக்கிறார்கள். ஸ்டான்லிக்கு ஒரு தகர பெட்டி கிடைக்க அதில் பழைய சிக்கலான காதல் கடிதங்கள் இருந்தன. அதன் மூலம் அவர் ஒரு பழைய எரிந்த வீட்டிற்கு செல்ல நேரிடுகிறது. அங்கு இரண்டு பெண்களின் மர்மமான இறப்பு மறைக்கப்பட்டது தெரியவந்து, அந்த மரணங்களின் புதிர்களை தீர்க்க முயன்றபோது, அவர் குடும்பத்தாரையும், நண்பர்களையும் ஆபத்திற்கு உட்படுத்துகிறார்.
# அகுஸ்டின்-லூயி கோசி


**அகுஸ்டின்-லூயி கோசி** (*Augustin-Louis Cauchy* ; 21 ஆகத்து 178923 மே 1857) என்பவர் பிரான்சியக் கணிதவியலாளர், பொறியியலாLaர், இயற்பியலறிஞர் ஆவார். இவர் பகுவியல் (கணிதம்), தொடர்ம விசையியல் உட்படப் பல கணிதத் துறைகளில் முக்கிய பங்களிப்பை வழனிகினார். நுண்கணிதத் தேற்றங்களை முதன் முதலில் நிறுவியவர்களில் இவர் முக்கியமானவராகப் போற்றப்படுகிறார். இயற்கணித்தின் பொதுமையின் பட்டறிவுவழி முறைமைகளை நிராகரித்தார். இவர் மெய்ப்புனை பகுப்பியல், நுண் இயற்கணிதத்தில் வரிசைமாற்றுக் குல முறைமை ஆகியவற்றைக் கண்டுபிடித்தார்.  

## கண்டுபிடிப்புகள் :
- "குவிவு பலகோண பட்டகம் கட்டிருக்கப்பட்டிருக்கும்" என்பதற்கு தீர்வு கண்டார். இந்நிகழ்வு இவருக்கு பெருமையைத் தேடித் தந்தது. இந்த தீர்வாய்வு கணிதமேதை லக்ராஞ்சால் இவருக்குக் கொடுக்கப்பட்டது.
- "ஒரு மூடிய புறப்பரப்பானது கட்டிருக்கப்பட்டிருக்கும்" என்ற இயூலாின் உரைகோளினை நிறைவு செய்தார்.
- "ஒவ்வொரு முழு எண்ணும் அதிகபட்சமாக n, n - கோண எண்களின் கூடுதலாக எழுத முடியும்" என்ற பெர்மாட்டின் உரைகோளுக்கு தீர்வு கண்டார்.
- 1814-ல் தொகையீட்டுத் தேற்றத்தினை பிரெஞ்ச் கல்விக்குழுவில் சமர்ப்பித்தார்.
# உயர்கல்வித் துறை (தமிழ்நாடு)


**உயர்கல்வித் துறை (தமிழ்நாடு)** (Department of Higher Education (Tamil Nadu)) என்பது என்பது தமிழ்நாடு அரசின் ஒரு துறை ஆகும். இத்துறை உயர்கல்வியை மாநிலம் முழுவதும் பரவலாக்கப்படுவதற்காக தொடங்கப்பட்டுள்ளது.  

## வரலாறு
தமிழ்நாட்டில் 1957ஆம் ஆண்டு அக்டோபர் 14ம் நாள் தொழில்நுட்பக் கல்வித்துறை தொடங்கப்பட்டது. 1997ஆம் ஆண்டு கல்வி, அறிவியல் மற்றும் தொழில்நுட்பத் துறை எனத் தனித் துறைகளாகப் பிரிக்கப்பட்டது.  

## குறிக்கோள்கள்
உயர்கல்வித் துறையானது சமூகத்தின் தேவைகளை அடிப்படையாகக் கொண்டு கொள்கைகள், சட்டங்கள், விதிமுறைகள் மற்றும் பலவேறு திட்டங்களை இயற்றி நடைமுறைப்படுத்துவதை அடிப்படை நோக்கமாக கொண்டுள்ளது.  

- உயர் மற்றும் தொழில்நுட்பக் கல்வி வழங்குதல்
- ஏழை, எளிய குடும்பத்திலுள்ள இளைஞர்களுக்கு உயர் கல்வியை வழங்குதல்
- உயர்கல்வியின் சமவாய்ப்பினை வழங்குதல்
- 2020-க்குள் உயர்கல்வி அடைவு நிலையை 25 விழுக்காட்டிற்கு உயர்த்துதல்
- கல்லூரிகளில் உள் கட்டமைப்பு வசதிகளை மேம்படுத்துதல்
- பாடத்திட்டத்தை வளப்படுத்தி மேம்பாடு அடைய செய்தல்
- உயர்கல்வி மற்றும் தொழில்நுட்பக் கல்வியின் தரத்தை மேம்படுத்துதல்
- கிராமப்புற மற்றும் நகர்ப்புற மாணவர்களிடையே உயர்கல்வி மற்றும் தொழில்நுட்பக் கல்வியின் அவசியத்தை வலியுறுத்துதல்
- மாணவர்களிடையே அறிவியல் மனப்பான்மையை வளர்த்து அறிவியல் மற்றும் தொழில்நுட்பத்தில் ஆராய்ச்சி நடவடிக்கைகளை
ஊக்கப்படுத்துதல்.  

## துணை - துறைகள்

- கல்லூரிக் கல்வி இயக்குநரகம் - கல்லூரிக் கல்வி இயக்குநரின் தலைமையில் செயல்படுகிறது.
- தொழில்நுட்பக்கல்வி இயக்குநரகம்
- ஆவணக்காப்பகம் மற்றும் வரலாற்று ஆராய்ச்சித்துறை

## செயல்கள்/அமைப்புகள்

- தமிழ்நாடு மாநில உயர்க்கல்வி மன்றம்
- தமிழ்நாடு மாநில அறிவியல் மற்றும் தொழில்நுட்பக் கழகம்
- தமிழ்நாடு மாநில தொழில்நுட்பக் கழகம்
- தமிழ்நாடு மாநில உருது அகாடமி
- தமிழ்நாடு அறிவியல் மற்றும் தொழில்நுட்ப மையம்
- அறிவியல் நகரம், சென்னை.

## உயர்கல்வித்துறை அமைச்சர்கள்

| பெயர் | படம் | அலுவல் காலம் |  |  |
| --- | --- | --- | --- | --- |
| செ. அரங்கநாயகம் | 30 சூன் 1977 | 17 பிப்ரவரி 1980 |  |  |
| செ. அரங்கநாயகம் | 9 சூன் 1980 | 9 பிப்ரவரி 1985 |  |  |
| சி. பொன்னையன் | 10 பிப்ரவரி 1985 | 30 சனவரி 1988 |  |  |
| க. அன்பழகம் | 27 சனவரி 1989 | 30 சனவரி 1991 |  |  |
| இராம. வீரப்பன் | 24 சூன் 1991 | 1995 |  |  |
| க. அன்பழகன் | 13 மே 1996 | 13 மே 2001 |  |  |
| மு. தம்பித்துரை | 14 மே 2001 | 1 மார்ச்சு 2002 |  |  |
| செ. வெ. சண்முகம் | 2 மார்ச்சு 2002 | 12 மே 2006 |  |  |
| க. பொன்முடி | 13 மே 2006 (இது முதல் இரண்டாகப் பிரிக்கப்பட்டது) | 15 மே 2011 |  |  |
| பெ. பழனியப்பன் | 16 மே 2011 | 22 மே 2016 |  |  |
| கே. பி. அன்பழகன் | 23 மே 2016 | 6 மே 2021 |  |  |
| க. பொன்முடி | 7 மே 2021 | 21 திசம்பர் 2023 |  |  |
| இராஜ கண்ணப்பன் | 21 திசம்பர் 2023 | 28 செப்டம்பர் 2024 |  |  |
| - | கோவி. செழியன் | 29 செப்டம்பர் 2024 | - | } |
# கீழக்கரை ஏர்வாடி தர்கா



**ஏர்வாடி தர்கா** (*Erwadi Dargah*) குதுபுஸ் சுல்தான் சையத் இப்ராகிம் பாதுசாவின் சன்னதி இருக்கும் ஒரு புனித இசுலாமியக் கல்லறையாகும். இது தமிழ்நாடு, இராமநாதபுரம் மாவட்டத்தில் உள்ள ஏர்வாடி கிராமத்தில் அமைந்துள்ளது. இது சையத் இப்ராகிம் ஒலியுல்லா அல்லது சையத் அலி என்றும் பெயரிடப்பட்டுள்ளது. இது சையத் அலிக்கு அர்ப்பணிக்கப்பட்ட முக்கிய தர்கா ஆகும். இங்கு மூன்று தர்காக்கள் உள்ளன, சையத்தின் தாய் பாத்திமா ஒன்றிலும், இரண்டாவதாக அவரது மனைவி சையத் அலி பாத்திமா, மூன்றாவதாக அவரது மகன் சையத் அபு தாகிரும் உள்ளனர். தர்காக்களை கட்டபட்ட நிலம் ராமநாதபுரம் மகாராஜாவிலிருந்து கிடைத்தது, ஆற்காடு நவாப் 1207 ஆம் ஆண்டு அரபு தேதியில் முக்கிய தர்காவைக் கட்டியெழுப்பினார்.  

தர்கா மனநோயாளர்களின் மனச்சோர்வைக் குணப்படுத்துவதற்கு நன்கு அறியப்பட்டிருக்கிறது, ஒவ்வொரு ஆண்டும் ஆயிரகணக்கில் பக்தர்கள் ஒவ்வொரு நாளும் இந்த தற்காவிற்கு வருகின்றனர்.
# கோளப்பாக்கம் அகத்தீஸ்வரர் கோயில்

**அகஸ்தீஸ்வரர் கோயில்**  
(Agasteeswarar Temple ) என்பது இந்தியாவில் சென்னை புறநகர் பகுதியான கோளப்பாக்கத்தில் அமைந்துள்ள சிவன் கோயிலாகும்.  

இக்கோயிலில் அகத்தியர், சூரியன், வசிஷ்டர் ஆகியோர் வழிபட்டுள்ளனர்.  

## சந்நிதிகள்
ஆனந்தவல்லி, ஸ்ரீராஜகணபதி, முருகன், நவகிரகங்கள், பைரவர் ஆகிய சந்நிதிகள் உள்ளன.  

## வினோத வழிபாடு
இக்கோயிலில் சூரியன், பைரவர், சிவபெருமான் ஆகியோரை ஒரே இடத்தில் நின்று தரிசனம் செய்ய பன்னிரெண்டு துவாரங்கள் அமைக்கப்பட்டு இருக்கின்றன.
# பெர்ஜியாரியா வெஸ்டர்மானி

பெர்யாஜிரியா வெஸ்டெர்மானி என்பது பிரேசிலில் உள்ள டேஸ் வேல்ஹஸ் ஆற்றுப் பகுதியில் உள்ள பூனைமீன்  இனங்களின் ஒரு வகை ஆகும், அர்ஜென்டினா மற்றும் உருகுவே ஆகியவற்றில் காணப்படுகிறது. இந்த இனங்கள் 19.7 சென்டி மீட்டர் (7.8 அங்குலம்) நீளம் வரை வளர்கின்றன.
# ஆக்டினோபாகுலம்



**ஆக்டினோடிக்னம் சுகாலீ** (*Actinotignum schaalii*) என்பது முதன்முதலில் மனித இரத்த வகைகளில் இருந்து தனிமைப்படுத்தப்பட்ட ஒரு பாக்டீரியம் ஆகும். முன்னதாக இது ஆக்டினோபாகுலம் சுகாலி என்றழைக்கப்பட்டது ). சி.சி.யூ.கி 27420 என்ற பெயரீட்டு தரநிலையால் இப்பாக்டீரியம் அடையாளப்படுத்தப்படுகிறது . கிராம் சாயமேற்றல் சோதனையில் நேர்மறையான முடிவைக் கொடுக்கும் கிராம்-நேர் பாக்டீரியாவாக வகைப்படுத்தப்படும் இது ஒரு காற்றில்லா சுவாச கோளவுயிரியாகும். மனித இனத்தில் தோன்றும் ஒரு நுண்ணுயிரி என்றும் கருதப்படுகிறது .
# நாவேந்தன் (முருகேசன்)


**நாவேந்தன்** (பிறப்பு : 30. நவம்பர் 1945) என்பவர் ஒரு தமிழ் கவிஞர், மொழிபெயர்பாளர் திரைப்பட பாடலாசிரியர் ஆவார். இவரது பக்தி பாடல்கள் குறுந்தகடுகளாக வெளிவந்துள்ளன.  

### வாழ்கைக் குறிப்பு
நாவேந்தன் தமிழ்நாட்டின் விழுப்புரம் மாவட்டம், இராதாபுரம் என்னும் ஊரில் நாராயணசாமி, இணையருக்கு மகனாகப் தையல்நாயகி 30 நவம்பர் 1945 அன்று பிறந்தார். காஞ்சுபுரம் பச்சையப்பன் கல்லூரியில் பயின்றார். கல்லூரியில் பயிலும்போதே கவிதைகள் எழுதியதால் *கல்லூரி கவிஞர்* என்றழைக்கப்பட்டார்.